Id-Direttiva tal-Kummissjoni
fit-28 ta’ Marzu 1983.
dwar l-Addattamenti għall-progress tekniku tad-Direttiva tal-Kunsill 78/764/KEE dwar l-approssimazzjoni tal-liġijiet ta’ l-Istati Membri dwar is-sedil tax-xufier tat-tratturi bir-roti għall-agrikoltura jew għall-forestrija
(83/190/KEE)
IL-KUMMISSJONI TAL-KOMMUNITAJIET EWROPEJ,
Wara li kkunsidrat it-Trattat li jistabbilixxi il-Komunità Ekonomika Ewropea,
Wara li kkunsidrat id-Direttiva tal-Kunsill 74/150/KEE ta’ l-4 ta’ Marzu 1974 dwar l-approssimazzjoni tal-liġijiet ta’ l-Istati Membri dwar l-approvazzjoni tat-tip tat-tratturi bir-roti għall-agrikoltura jew għall-forestrija [1], kif emendata bid-Direttiva 79/694/KEE [2], u l-Att ta’ Adeżjoni tal-Greċja, u b’mod partikolari l-Artikolu 11 tagħha,
Wara li kkunsidrat id-Direttiva tal-Kunsill 78/764/KEE ta’ l-25 ta’ Lulju 1978 dwar l-approssimazzjoni tal-liġijiet ta’ l-Istati Membri dwar is-sedil tax-xufier fuq it-tratturi bir-roti għall-agrikoltura jew għall-forestrija [3],
Billi l-esperjenza u l-aħħar iżviluppi issa jagħmluha possibbli illi ċerti rekwiżiti jiġu supplementati allinjati aktar mall-kondizzjonijiet attwali l-ittestjar; billi ġie ppruvat illi huwa neċessarju illi l-kliem ta’ ċerti oġġetti f’ċerti lingwi jiġi allinjat sabiex jiżgura allinjament mall-verżjonijiet lingwistiċi l-oħra;
Billi dan l-ewwel sett ta’ emendi jista’ jkun segwit minn oħrajn li jikkonċernaw, inizjalment, proċedura għall-ispezzjoni tas-sedil tax-xufier fuq tratturi li l-piż tagħhom jeċċedi il-5 tunnellati, u b’mod partikolari permezz ta’ eżamijiet fuq il-bank ta’ prova u, sussegwentement, malli il-kondizzjonijiet tekniċi jippermettu, il-bdil tat-testijiet tal-karreġġjata bi spezzjonijiet permezz ta’ testijiet fuq il-bank, u, jekk possibbli, ta’ personal tat-test b’tagħmir mekkaniku (bħal per eżempju, pupi);
Billi l-miżuri li tipprovdi għalihom din id-Direttiva huma skond l-opinjoni tal-Kumitat għall-Addattament għall-Progress Tekniku tad-Direttivi dwar l-Eliminazzjoni tal-Barrieri Tekniċi għall-Kummerċ fit-Tratturi Għall-Agrikoltura jew Għall-Forestrija.
ADOTTAT DIN ID-DIRETTIVA:
L-Artikolu 1
L-Annessi I, II u IV għad-Direttiva 78/764/KEE huma permezz ta’ dan emendati skond l-Anness għal din id-Direttiva.
L-Artikolu 2
1. B’effett mill-1 ta’ Ottubru 1983, l-ebda Stat Membru ma jista’:
- jirrifjuta l-għoti ta’ l-approvazzjoni tat-tip KEE, illi joħroġ id-dokument li għalih saret riferenza fl-aħħar taqsima tad-dokument tal-Artikolu 10(1) tad-Direttiva 74/150/KEE jew li jagħti approvazzjoni tat-tip nazzjonali fir-rigward ta’ xi tip ta’ trattur,
- jew jipprojbixxi d-dħul fis-servizz tat-tratturi,
jekk is-sedil tax-xufier ta’dan it-tip ta’ trattur jew ta’ dawn it-tratturi jikkonformaw mad-dispożizzjonijiet ta’ din id-Direttiva.
2. B’effett mill-1 ta’ Ottubru 1984, l-Istati Membri:
- m’għandhomx joħorġu iktar id-dokument li għalih saret riferenza fl-aħħar taqsima tal-Artikolu 10(1) tal-Direttiva 74/150/KEE fir-rigward ta’ xi tip tat-trattur fejn is-sedil tax-xufier ma jaqbilx mad-dispożizzjonijiet ta’ din id-Direttiva,
- jistgħu jirrifjutaw li jagħtu l-approvazzjoni tat-tip nazzjonali fir-rigward ta’ tip ta’ trattur li fih is-sedil tax-xufier ma jaqbilx mad-dispożizzjonijiet tad-Direttiva preżenti.
L-Artikolu 3
L-Istati Membri għandhom idaħħlu fis-seħħ id-dispożizzjonijiet meħtieġa biex jikkonformaw ma’ din id-Direttiva sat-30 ta’ Settembru 1983 l-aktar tard. Għandhom jinfurmaw lill-Kummissjoni ta’dan minnufih.
L-Artikolu 4
Din id-Direttiva hija indirizzata lill-Istati Membri.
Magħmula fi Brussel, fit-28 ta’ Marzu 1983.